
	Η Πετροπούλου Ε. Αικατερίνη είναι Υποψήφια Διδάκτωρ στο Τμήμα Διοίκησης Επιχειρήσεων και Τουρισμού της Σχολής Επιστημών Διοίκησης και Οικονομίας (Σ.Ε.Δ.Ο.) του Ελληνικού Μεσογειακού Πανεπιστημίου (ΕΛΜΕΠΑ). Είναι πτυχιούχος του ίδιου Τμήματος με βαθμό 8,69 (Άριστα) και κάτοχος Μεταπτυχιακού Διπλώματος στη Διοίκηση Επιχειρήσεων Φιλοξενίας και Τουρισμού, με βαθμό 9,58 (Άριστα). Η διδακτορική της έρευνα επικεντρώνεται στην εφαρμογή της Τεχνητής Νοημοσύνης στη Συμβουλευτική Φοιτητών στην Τριτοβάθμια Εκπαίδευση. Επίσης, διαθέτει δημοσιεύσεις σε διεθνές επιστημονικό περιοδικό υψηλού κύρους, κεφάλαια σε διεθνή συλλογικό τόμο, καθώς και εργασίες σε ελληνικά και διεθνή επιστημονικά συνέδρια. 

Έχει επαγγελματική εμπειρία ως Υπεύθυνη Εκπαίδευσης, Σύμβουλος Σταδιοδρομίας και Επαγγελματικού Προσανατολισμού, ενώ έχει εργαστεί στη διοικητική υποστήριξη, στη λογιστική και στην έρευνα. Παράλληλα, είναι μέλος του Οικονομικού Επιμελητηρίου Ελλάδος και κάτοχος Άδειας Λογιστή – Φοροτεχνικού Β΄ Τάξης.

Έχει διακριθεί για τις ακαδημαϊκές της επιδόσεις, λαμβάνοντας υποτροφία και δύο βραβεία αριστείας στο πλαίσιο των Μεταπτυχιακών Σπουδών. Επιπλέον, βραβεύτηκε από την Eurobank, στο πλαίσιο του προγράμματος εταιρικής κοινωνικής ευθύνης «Η Μεγάλη Στιγμή για την Παιδεία», για τη διάκρισή της (18.040 μόρια) στις Πανελλαδικές Εξετάσεις του σχολικού έτους 2016–2017.

Τα κύρια ερευνητικά της ενδιαφέροντα εστιάζονται στις επιστημονικές περιοχές: Artificial Intelligence (AI), Student Counseling, ESG, Sustainability, Digital Transformation.





Links:  
Google Scholar: https://scholar.google.com/citations?user=V1TfPQYAAAAJ&hl=el 
ResearchGate: https://www.researchgate.net/profile/Katerina-Petropoulou-7 
LinkedIn: https://www.linkedin.com/in/katerina-petropoulou 

